wannaphong/clean_thaiwikipedia huggingface dataset:
# ดินมูคัมเมด โคนายิฟ
ดินมูคัมเมด (ดีมัช) อัคเมตูเลอ โคนายิฟ (;  – 22 สิงหาคม 1993) เป็นนักการเมืองคอมมิวนิสต์ชาวคาซัคสถานVronskaya, Jeanne (24 August 1993) "Obituary: Dinmukhamed Kunayev". The Independent London, Gazette Section, p. 18.

โคนายีฟเกิดที่อัลมาเตอในครอบครัวชนชั้นกลาง ต่อมาได้ไปเรียนที่มอสโกในปี 1939 ในขณะที่เขาเป็นช่างที่เหมืองถ่านหิน Pribalkhashatroi เขาได้เขาร่วมกับพรรคคอมมิวนิสต์แห่งสหภาพโซเวียต

ต่อมาโคนายีฟได้เป็นรองประธานสภารัฐมนตรีแห่งสาธารณรัฐสังคมนิยมโซเวียตคาซัค ในปี 1942 ถึง 1952. และ 1947, 1951, 1955 และในปี 1959 เขายังเป็นผู้สนับสนุนโครงการดินแดนบริสุทธิ์ฮรุชชอฟ ต่อมาเขาได้รับเลือกจากเลโอนิด เบรซเนฟให้เป็นเลขาธิการกลางที่หนึ่งแห่งพรรคคอมมิวนิสต์แห่งคาซัคสถานซึ่งเป็นตำแหน่งประมุขแห่งรัฐที่ปกครองคาซัคสถานโดยพฤตินัยในปี 1964Kunaev, Dinmukhammed (1992) O Moem Vremeni, Almaty: Dauir. เขาได้ดำรงตำแหน่งนานเป็นเวลา 20 ปี.Drexel, John (1991) "Kunayev, Dinmukhamed Akhmedovich (1912–)" The Facts on File Encyclopedia of the Twentieth Century Facts on File, New York, ISBN 0-8160-2461-8ต่อมาเขาได้เป็นสมาชิกเต็มของโปลิตบูโรในปี 1971 ถึง 1987

โคนายีฟได้ปกครองคาซัคสถานและควบคุมเศรษฐกิจและการเมืองเขาเป็นคนที่จงรักภัคดีต่อเลโอนิด เบรซเนฟ จนเมื่อมิคาอิล กอร์บาชอฟเป็นผู้นำสหภาพโซเวียตเขาได้ถูกขับออกจากตำแหน่ง"Memorial plaque put up in Alma-Ata for ex-communist boss" ITAR-TASS news agency: BBC Summary of World Broadcasts British Broadcasting Company (16 January 1995) และเลือก Gennady Kolbin แทนเขาไม่ได้ใช้ชีวิดในสาธารณรัฐสังคมนิยมโซเวียตคาซัคจนกลับมาใช้ชีวิตหลังจากที่สหภาพโซเวียตล่มสลายแล้วเขาเสียชีวิตที่อัลมาเตอในปี 1993

รางวัลที่ได้
โคนายิฟ ได้รับ "ดาวทอง"แห่ง วีรบุรุษแห่งแรงงานสังคมนิยม สามครั้ง  ในช่วงปีสุดท้ายเขาได้ก่อตั้ง "มูลมิธีดินมูคัมเมด โคนายิฟ" หนึ่งในมูลมิธีสำคัญที่สนับสนุนนโยบายทางการเมืองของคาซัคสถานArdayev, Vladimir (Izvestia staff) (24 August 1993) "Dinmukhamed Kunayev Dies" The Current Digest of the Soviet Press  45(34): p. 28
# นูร์ซุลตัน นาซาร์บายิฟ
นูร์ซุลตัน แอเบอชูเลอ นาซาร์บายิฟ (; เกิด 6 กรกฎาคม พ.ศ. 2481) เป็นประธานาธิบดีของคาซัคสถานเขาเคยดำรงตำแหน่งเลขาธิการกลางพรรคคอมมิวนิสต์แห่งคาซัคสถานซึ่งเป็นตำแหน่งประมุขแห่งรัฐที่ปกครองคาซัคสถานโดยพฤตินัยในช่วงเวลาสั้น ๆ ในปี 1990 เขาได้รับการเลือกตั้งเป็นประธานาธิบดีคนแรกของประเทศในปี 1991 เขายังได้รับฉายาว่าบิดาแห่งชาวคาซัค ในเดือนเมษายน 2015 เขาได้รับการเลือกตั้งไปด้วยคะแนนร้อยละ 93
# ทางหลวงแผ่นดินหมายเลข 2038
ทางหลวงแผ่นดินหมายเลข 2038 สายภูเวียง-กุดฉิม เป็นถนนขนาด 4 ช่องจราจร เริ่มต้นจากทางหลวงแผ่นดินหมายเลข 12 บริเวณสามแยกไดโนเสาร์ (แยกกุดฉิม) อำเภอหนองเรือ จังหวัดขอนแก่น ผ่านตำบลโนนทอง อำเภอหนองเรือ ตำบลสงเปือย ตำบลหนองกุงธนสาร ตำบลภูเวียง อำเภอภูเวียง ตำบลเมืองเก่าพัฒนา สิ้นสุดที่ตำบลในเมือง อำเภอเวียงเก่า เป็นระยะทางประมาณ 30.53 กิโลเมตร 

 การเดินทาง 

ใช้สัญจรจากจังหวัดขอนแก่นไปยังจังหวัดหนองบัวลำภู ขอนแก่น-อำเภอบ้านฝาง-อำเภอหนองเรือ-อำเภอภูเวียง-อำเภอหนองนาคำ-อำเภอศรีบุญเรือง-หนองบัวลำภู ขอนแก่น-อำเภอบ้านฝาง-อำเภอหนองเรือ-อำเภอภูเวียง-อำเภอเวียงเก่า อำเภอแก้งคร้อ (จ.ชัยภูมิ) - อำเภอหนองเรือ-อำเภอภูเวียง-อำเภอหนองนาคำ-อำเภอศรีบุญเรือง-หนองบัวลำภู
# เดชเซียวฮื้อยี้ (ภาพยนตร์ พ.ศ. 2535)
เซียวฮื้อยี้ กระบี่ไม่มีคำตอบ (, 1992) ภาพยนตร์กำลังภายในสัญชาติจีนฮ่องกง ประเภทดัดแปลงบทประพันธ์(Adapted Screenplay) ซึ่งดัดแปลงเนื้อหามาจากวรรณกรรม เรื่อง เซียวฮื้อยี้ (ภาษาจีน :绝代双骄 - 绝代双骄 ภาษาอังกฤษ :Juedai Shuangjiao) ของนักเขียนวนิยายชื่อดังโกวเล้ง กำกับการแสดงโดย  เฉิง จื้อเหว่ย์ นำแสดงโดย หลิว เต๋อหัว , หลิน ชิงเสีย , จาง เหมี่ยน , อู๋ ม่งต๊ะ , อู๋ จวิ่นหวี่ 

ภาพยนตร์เรื่องนี้ เป็นภาพยนตร์ดัดแปลงที่ไม่แอบอิงนวนิยายดั้งเดิม มีการดัดแปลงบทประพันธ์จนไม่เหลือเค้าโครงบทประพันธ์เดิมในหลายๆส่วน เช่น ตัวละครหลัก ฮ่วย บ่อข่วย กลับกลายเป็นหญิงสาว และเป็นนางเอกของเรื่อง เป็นต้น ภาพยนตร์ออกฉายในเกาะฮ่องกงเมื่อวันที่ 12 พฤศจิกายน 1992 ประสบความสำเร็จทางรายได้อย่างมหาศาล สวนทางกลับคำวิจารณ์ว่า เป็นภาพยนตร์ดัดแปลงจากนวนิยายที่เลอะเทอะ และยอดแย่ แต่ภาพยนตร์ก็ได้เข้าชิงรางวัลตุ๊กทองฮ่องกงฟิล์ม อวร์อด ในรางวัลใหญ่ถึง 2 สาขา คือ นักแสดงนำหญิงยอดเยี่ยม หลิน ชิงเสีย และนักแสดงสมทบชายยอดเยี่ยม อู๋ จวิ่นหวี่

เนื้อเรื่องย่อ
ภาพยนตร์เรื่องนี้ เล่าถึงความแค้นระหว่างเจ้าแม่วังบุปผา กับ 10 คนโฉด แห่งหุบเขาคนโฉด ซึ่งมี 2 คนโฉดที่ทรยศหักหลังใส่ความพี่น้อง ตามกฏยุทธจักรบู้ลิ้มจะมีการประลองยุทธเพื่อชิงเจ้ายุทธจักรที่ต้องจัดขึ้นเป็นประจำทุกๆ 18 ปี  มีอำนาจให้คุณให้โทษชาวยุทธทั่วหล้า ในการประลองยุทธรอบใหม่นี้ เจ้าแม่หวังบุปผา และ 10 คนโฉด ต่างส่งตัวแทนเข้าร่วมชิงเจ้ายุทธจักรเพื่อหวังจะลงโทษซึ่งกันและกัน แต่ในครั้งนี้มีตัวโกงผู้มีวรยุทธสูงส่งและมีสัญชาตญาณโหดเหี้ยม อำมหิต เข้าร่วมชิงเจ้ายุทธจักรเพื่อหวังยึดครองยุทธจักรบู้ลิ้มไว้ในมือเพียงผู้เดียว มีแผนการซ่อนเงื่อนผูกปมไว้มากมาย ทั้งการทรยศหักหลัง ใส่ความ ระหว่างพี่น้อง พ่อกับลูก ลูกศิษย์กับอาจารย์ สามีกับภรรยา เพื่อแย่งชิงความเป็นใหญ่ในใต้หล้า แต่นั่นก็ไม่ใช่เรื่องง่าย เพราะมีผู้ขัดขวางแผนการของทุกๆคน ซึ่งก็คือ เซียวฮื่อยี้ (หลิว เต๋อหัว) เด็กหนุ่มผู้มีพรสวรรค์ ทะเล้น เจ้าชู้กลุ้มกริ่ม และยังมีเรื่องราวความรักโรแมนติกกับหญิงสาวผู้ปลอมตัวเป็นชายที่มาเข้าร่วมประลองยุทธในครั้งนี้อีกด้วย 

ตัวละครหลัก
หลิว เต๋อหัว รับบทตัวละคร เซียว ฮื่อยี้ , หลิน ชิงเสีย รับบทตัวละคร ฮ่วย บ่อข่วย , จาง เหมี่ยน รับบทตัวละคร เจ้าแม่หวังบุปผา , อู๋ ม่งต๊ะ รับบทตัวละคร พี่ใหญ่แห่ง 10 คนโฉด , อู๋ จวิ๋นหวี่ รับบท ตัวโกง  

แหล่งข้อมูลอื่น
# แขวงไชยสมบูรณ์
ไชยสมบูรณ์สำนักงานราชบัณฑิตยสภา. ชื่อบ้านนามเมือง. สืบค้นเมื่อ 3 พฤศจิกายน 2559 หรือ ไซสมบูน  เป็นแขวงหนึ่งใน 17 แห่งของประเทศลาว จัดตั้งขึ้น เมื่อวันที่  31 ธันวาคม 2556 ตอนกลางของประเทศ มีอาณาเขตติดต่อเรียงตามเข็มนาฬิกา เริ่มจากทิศเหนือ ดังนี้ แขวงเชียงขวาง แขวงบอลิคำไซ แขวงเวียงจันทน์ และแขวงหลวงพระบาง มีพื้นที่ประมาณ 8,500 ตารางกิโลเมตร พื้นที่ส่วนใหญ่เป็นภูเขา ทำให้มีลักษณะภูมิอากาศค่อนข้างเย็นตลอดปี การเดินทางจากนครหลวงเวียงจันทน์ใช้ทางหลวงหมายเลข 13 ใต้ ผ่านแขวงบอลิคำไซ แขวงมีประชากร 102,041แสนกว่าคน (พ.ศ. 2561) แบ่งตามกลุ่มชาติพันธุ์ดังนี้ ชาวม้งร้อยละ 55.71, ชาวลาวลุ่มร้อยละ 25.97 และชาวขมุร้อยละ 18.32 แบ่งได้ 7,800 ครอบครัว ซึ่งในจำนวนนี้ยังประสบความยากจนอยู่ถึง 3,600 ครอบครัว แขวงไชยสมบูรณ์มีเมืองเอกคือเมืองอะนุวง

 ประวัติ 
แขวงไชยสมบูรณ์ก่อตั้งเมื่อวันที่ 31 ธันวาคม พ.ศ. 2556ລາວ ຕັ້ງເຂດ ໄຊສົມບູນ ເປັນແຂວງ ທີ 18 ຂອງປະເທດ (ลาวตั้งเขตไซสมบูนเป็นแขวงที่ 18 ของประเทศ). lao.voanews.com. 8 มกราคม 2557. สืบค้นเมื่อ 7 พฤศจิกายน 2559.  เป็นแขวงลำดับที่ 18 ของประเทศ (รวมนครหลวง) ด้วยวัตถุประสงค์เพื่อให้คณะปกครองแขวงและเมืองมีความสะดวกที่จะพัฒนาพื้นที่ดังกล่าวให้เจริญอย่างรวดเร็วและทั่วถึงเหมือนเมืองอื่น ๆ โดยพร้อมกันนั้นได้เปลี่ยนชื่อเมืองเอกจากเมืองไชยสมบูรณ์เป็นเมืองอะนุวงตามพระนามเจ้าอนุวงศ์ พระมหากษัตริย์แห่งอาณาจักรล้านช้างเวียงจันทน์พระองค์สุดท้าย และแบ่งเขตปกครองออกเป็น 5 เมือง ในจำนวนนี้ตั้งขึ้นใหม่ 3 เมือง ได้แก่ เมืองล้องซาน แยกออกจากเมืองฮ่ม เมืองล้องแจ้ง และเมืองอะนุวง ตั้งขึ้นจากเมืองไชยสมบูรณ์ นอกจากนี้ยังย้ายเมืองท่าโทมซึ่งเคยเป็นเขตปกครองของแขวงเชียงขวางมาขึ้นต่อแขวงไชยสมบูรณ์ด้วย

ก่อนหน้านี้ระหว่างปี พ.ศ. 2537 ถึง 2549 บางส่วนของแขวงเคยเป็นเขตพิเศษไชยสมบูรณ์ เพื่อบริหารจัดการเนื่องด้วยสาเหตุปัญหาชาติพันธุ์กลุ่มน้อยที่ยังมีมากในขณะนั้นลาวตั้ง “เมืองอนุวง” เฉลิมพระเกียรติบรมกษัตริย์ ตั้งจังหวัดใหม่อีก 1 จังหวัด . ผู้จัดการออนไลน์. 6 มกราคม 2557. สืบค้นเมื่อ 7 พฤศจิกายน 2559.

 การแบ่งเขตการปกครอง 
แขวงไชยสมบูรณ์แบ่งเขตการปกครองออกเป็น 5 เมือง 96 บ้าน รายชื่อเมืองมีดังนี้
 ในวงเล็บคือรหัสและชื่อในภาษาลาว
 เมืองอะนุวง (18-01,)
 เมืองล้องแจ้ง (18-02,)
 เมืองล้องซาน (18-03,)
 เมืองฮ่ม (18-04,)
 เมืองท่าโทม (18-05,)270px|alt=แผนที่เขตปกครองของแขวงไชยสมบูรณ์
# ท่าอากาศยานนานาชาติอาชกาบัต
ท่าอากาศยานนานาชาติอาชกาบัต  หรือชื่อเดิม Saparmurat Türkmenbaşy International Airport เป็นหนึ่งในสามท่าอากาศยานนานาชาติในเติร์กเมนิสถานอยู่ทางตะวันตกเฉียงเหนือของอาชกาบัต

สายการบินและประเภท

ผู้โดยสาร

สินค้า
# คัมภีร์หยุดกระสุน
คัมภีร์หยุดกระสุน  เป็นภาพยนตร์แอคชัน-คอมเมดีสัญชาติอเมริกันในปี ค.ศ. 2003 กำกับโดย พอล ฮันเตอร์ นำแสดงโดย โจว เหวินฟะ, ฌอน วิลเลี่ยม-สก็อตต์, และ ไจเม่ คิง ดัดแปลงมาจากหนังสือการ์ตูนที่เขียนขึ้นโดยไมเคิล เอวอน เอมมิง ภาพยนตร์เรื่องนี้ถ่ายทำที่โทรอนโต, แฮมิลตัน, แคนาดา และนครนิวยอร์ก

เนื้อเรื่องย่อ
เป็นเวลาหลายปีมาแล้ว ที่พระสงฆ์ลึกลับรูปหนึ่ง (โจว เหวินฟะ) อุทิศตนปกป้องคัมภีร์โบราณที่เรียกว่า "หลักจารึกแห่งความสูงส่ง" ซึ่งเป็นกุญแจสำคัญที่นำไปสู่พลังอำนาจที่ไม่มีวันสิ้นสุด และต้องค้นหาผู้สืบทอดการเป็นผู้คุ้มครองคัมภีร์คนต่อไป คาร์ (ฌอน วิลเลี่ยม-สก็อตต์) จะเป็นตัวเลือกเดียว ซึ่งคาร์เป็นเด็กหนุ่มที่เหมือนกับเด็กหนุ่มทั่วไปที่คิดถึงตัวเอง แต่หลังจากที่เขาได้ช่วยพระสงฆ์คงกระพันผู้นี้จากการถูกจับ ทั้งสองจึงได้ร่วมกันปกป้องโลกจากการคุกคามของผู้ที่คอยตามล่าหลักจารึก และด้วยความช่วยเหลือจากหญิงสาวนามว่า แบดเกิร์ล (ไจเม่ คิง) และทั้งหมดก็ได้ร่วมกันเผชิญหน้ากับศัตรูที่แกร่งฉกาจ เพื่อรักษาคัมภีร์ข้อมูลจากปกภาพยนตร์เรื่อง คัมภีร์หยุดกระสุน ลิขสิทธิ์แท้จากบริษัท อีวีเอส เอ็นเตอร์เทนเมนต์ จำกัด

นักแสดง 
 โจว เหวินฟะ รับบท พระสงฆ์ไร้นาม
 ฌอน วิลเลี่ยม-สก็อตต์ รับบท คาร์
 ไจเม่ คิง รับบท เจด/แบดเกิร์ล
 คาร์เรล โรเดน รับบท สตรัคเกอร์
 วิกตอเรีย สเมอร์ฟฟิต รับบท นีน่า
 โรเจอร์ หยวน รับบท พระอาจารย์
 มาโค อิมาวัตซึ รับบท นายโคจิมะ
 มาคัส เจียน ไพเร่ รับบท นายฟางแทสติก
# คู่ใหญ่ฟัดเต็มสปีด
คู่ใหญ่ฟัดเต็มสปีด  เป็นภาพยนตร์แอคชั่นคอเมดี้เกี่ยวกับคู่หูสัญชาติจีน-อเมริกา ในปี ค.ศ. 1998 กำกับโดย เบร็ต แรตเนอร์ นำแสดงโดย เฉินหลง และ คริส ทักเกอร์ ซึ่งหลังจากภาพยนตร์เรื่องนี้ออกฉายไปก็ประสบความสำเร็จจนเกิดภาพยนตร์อีกสองภาค คือเรื่อง คู่ใหญ่ฟัดเต็มสปีด 2 ในปี 2001 คู่ใหญ่ฟัดเต็มสปีด 3 ในปี 2007

เนื้อเรื่องย่อ
เรื่องราวเริ่มขึ้นเมื่อตำรวจ 2 นาย คือ สารวัตรสืบสวนลี (แจ๊กกี้ ชาน) ซึ่งเป็นหน่วยสืบสวนชาวฮ่องกง และนักสืบ เจมส์ คาร์เตอร์ (คริส ทักเกอร์) จากเอฟบีไอ ต้องมาทำงานร่วมกัน ขณะที่เวลาใกล้จะหมดลงแล้ว พวกเขาต้องช่วยกันจับกุมตัวอาชญากรและช่วยชีวิตเด็กสาวชาวจีนวัย 11 ปี ซึ่งเป็นลูกสาวของกงสุลชาวจีนนามว่า ซูหยาง (จูเลีย ซู) ให้ทันเวลา

นักแสดง
 บทบาท นักแสดงพากย์ไทย   พันธมิตร ช่อง 3 โมโน 29 สารวัตรสืบสวน ลี เฉินหลง ปริภัณฑ์ วัชรานนท์ จักรกฤษณ์ หาญวิชัย จิราวัฒน์ วชิรศรัณย์ภัทร นักสืบเจมส์ คาร์เตอร์ คริส ทักเกอร์ สุภาพ ไชยวิสุทธิกุล สิทธิสม มุทธานุกูลวงศ์ โฆษิต กฤษตินันท์ โทมัส กริฟฟิน / จุนเถา ทอม วิลกินสัน เกรียงศักดิ์ เหรียญทอง ภิญโญ รุ่งสมัย พีรศักดิ์ เกษร กงศุลฮั่น สึ มะ ณรงค์ นามะสนธิ ธวัช รัตตะชัย สุริยา บุญเจริญ ซูหยาง จูเลีย ซู กรรณิกา อยู่ยงสินธุ์ นัยนา ทิพย์ศรี เสาวลักษณ์ แซ่จิว แซง เคน เหลียง สุภาพ ไชยวิสุทธิกุล สมพร อ่วมใจบุญ บัญชา เหมะบุตร
# รักไร้เสียง
รักไร้เสียง  เป็นมังงะจากประเทศญี่ปุ่นที่เขียนและวาดภาพประกอบโดยโยชิโตกิ โออิมะ ผลงานชุดนี้ได้รับการตีพิมพ์ครั้งแรกแบบจบในตอนประจำฉบับเดือนกุมภาพันธ์ ค.ศ. 2011 ของเบสซะสึโชเน็งแมกกาซีน และต่อมาเริ่มเป็นซีรีส์เต็มรูปแบบของโชเน็นแม็กกาซีนรายสัปดาห์ ในเดือนสิงหาคม ค.ศ. 2013 โดยฉบับมังงะจบในวันที่ 19 พฤศจิกายน ค.ศ. 2014 ซึ่งได้รับการตีพิมพ์แบบทังโกบงจำนวนเจ็ดเล่มโดยสำนักพิมพ์โคดันชะในประเทศญี่ปุ่น มังงะชุดนี้ได้รับการเปิดตัวในแบบดิจิตอลโดยครันชีโรลมังงะและได้รับอนุญาตจากโคดันชะคอมิก ยูเอสเอ สำหรับการจัดพิมพ์ฉบับภาษาอังกฤษ ส่วนในฉบับภาพยนตร์อนิเมะดัดแปลงซึ่งผลิตโดยเกียวโตแอนิเมชันนั้นเปิดตัวเมื่อวันที่ 17 กันยายน ค.ศ. 2016
 รายชื่อตอนในมังงะ 

 การตอบรับ 
รักไร้เสียง ได้รับรางวัล"มังงะหน้าใหม่ยอดเยี่ยม"ในปี ค.ศ. 2008  เนื้อหาเรื่องนี้มีความยากสำหรับการตีพิมพ์ในนิตยสารมังงะใด ๆ กระทั่งได้รับการรวบรวมหลังจากที่มีการระงับข้อพิพาททางกฎหมายโดยฉบับเดือนกุมภาพันธ์ของเบสซะสึโชเน็งแมกกาซีน ซึ่งผลงานชุดนี้ได้รับรางวัลในอันดับหนึ่ง เนื่องด้วยเนื้อเรื่อง ที่เป็นตอนต่อเนื่องนี้ได้รับการตรวจสอบและการสนับสนุนจากสหพันธ์คนหูหนวกแห่งประเทศญี่ปุ่น ผลงานฉบับแรกทำยอดจำหน่ายได้ 31,714 เล่มภายในสัปดาห์แรกของการเปิดตัว โดยอยู่ในอันดับ 19 ของตารางมังงะออริคอน ส่วนในฉบับที่สองติดอันดับ 12 ด้วยยอดจำหน่าย 60,975 เล่มในสัปดาห์แรก ณ เดือนมีนาคม ค.ศ. 2014 ได้มีการวางจำหน่ายฉบับที่สาม 700,000 เล่ม นอกจากนั้น ผลงานนี้ได้รับการเสนอชื่อเข้าชิงรางวัลมังงะไทโชครั้งที่ 8 

ในเดือนกุมภาพันธ์ ค.ศ. 2015 ทางอะซะฮิชิมบุนได้ประกาศว่ารักไร้เสียงเป็นหนึ่งในเก้าผลงานที่ได้รับการเสนอชื่อเข้าชิงรางวัลวัฒนธรรมเทะซึกะ โอะซะมุ ประจำปีที่สิบเก้า โดยมังงะชุดนี้ได้รับรางวัลผู้สร้างใหม่

ส่วนในเดือนเมษายน ค.ศ. 2016 ได้มีการประกาศว่ารักไร้เสียง ได้รับการเสนอชื่อเข้าชิงรางวัลฉบับสหรัฐอเมริกายอดเยี่ยมสำหรับผลงานเอเชียนานาชาติ จากการมอบรางวัลไอส์เนอร์ 2016
# คู่ใหญ่ฟัดเต็มสปีด 2
คู่ใหญ่ฟัดเต็มสปีด 2  เป็นภาพยนตร์แอคชั่นคอเมดี้เกี่ยวกับคู่หูสัญชาติจีน-อเมริกา ในปี ค.ศ. 2001 กำกับโดย เบรตต์ รัตเนอร์ นำแสดงโดย เฉินหลง และ คริส ทักเกอร์ ภาพยนตร์เรื่องนี้เป็นภาพยนตร์ภาคสองของภาพยนตร์ชุดภาพยนตร์ไตรภาคคู่ใหญ่ฟัดเต็มสปีด ซึ่งเป็นภาพยนตร์ภาคต่อจากเรื่อง คู่ใหญ่ฟัดเต็มสปีด ซึ่งมีภาค 3 ต่อจากนี้คือ คู่ใหญ่ฟัดเต็มสปีด 3

เนื้อเรื่องย่อ
เรื่องราว เริ่มต้นเมื่อผู้หมวดลี แห่งกรมตำรวจฮ่องกงและนายตำรวจ เจมส์ คาร์เตอร์ แห่งกรมตำรวจแอลเอ ได้เดินทางมาพักร้อนที่ฮ่องกง โดยการมาฮ่องกงครั้งนี้ของคาร์เทอร์ก็เพื่อต้องการสัมผัสบางส่วนของเมืองที่มีเสน่ห์เมืองนี้ ซึ่งตรงข้ามกับตำรวจผู้ยึดถือในวินัย อย่างลี ที่เขายังคงปฏิบัติหน้าที่ของเขาต่อไป อย่างไรก็ดี ทันทีที่พวกเขามาถึง พวกเขาต้องเผชิญกับคดีที่ยิ่งใหญ่ที่สุดในชีวิตพวกเขาอย่างเลี่ยงไม่พ้น

นักแสดงนำ
เฉินหลง รับบท สารวัตรลี
คริส ทักเกอร์ รับบท นักสืบ เจมส์คาร์เตอร์
จอห์น โลน รับบท ริกกี้ แทน
จาง จื่ออี๋ รับบท หู หลี่
โรซาลีน ซานเชส รับบท อิซาเบลล่า โมลิน่า องครักษ์หญิงของประธานาธิบดีสหรัฐ
อลัน คิง รับบท สตีเฟ่น เรจน์
แฮร์ริส ยูลิน รับบท สเตอร์ริ่ง องครักษ์ของประธานาธิบดีสหรัฐ
เคนเนธ ซาง รับบท สารวัตรชิน ตำรวจฮ่องกง
ลิซา โลซิโซโร รับบท พนักงานต้อนรับ

แหล่งข้อมูลอื่น
# คู่ใหญ่ฟัดเต็มสปีด 3
คู่ใหญ่ฟัดเต็มสปีด 3  เป็นภาพยนตร์แอคชั่นคอเมดี้เกี่ยวกับคู่หูสัญชาติจีน-อเมริกา ในปี ค.ศ. 2007 กำกับโดย เบรตต์ รัตเนอร์ นำแสดงโดย เฉินหลง และ คริส ทักเกอร์ ภาพยนตร์เรื่องนี้เป็นภาพยนตร์ภาคสามของภาพยนตร์ชุดภาพยนตร์ไตรภาคคู่ใหญ่ฟัดเต็มสปีด ซึ่งเป็นภาพยนตร์ภาคต่อจากเรื่อง คู่ใหญ่ฟัดเต็มสปีด 2

เนื้อเรื่อง
ภาพยนตร์เรื่องนี้จะกล่าวถึงเรื่องราวระหว่างคู่หูนักสืบต่างเชื้อชาติ ลี และ คาร์เตอร์ ที่ต้องกลับมาจับมือปฏิบัติภารกิจร่วมกันอีกครั้ง เมื่อลีติดตามเอกอัครราชทูตจีน “กงศุลฮั่น” ในฐานะผู้คุ้มกันมายังนิวยอร์กเพื่อร่วมประชุมอาชญากรรมโลกและเผยความลับเกี่ยวกับ “ไชเชน” หรือ “วิญญาณแห่งความตาย” ของแก๊งมาเฟียจีน ท่านทูตฮั่นถูกลอบสังหารระหว่างการประชุม และชีวิตลูกสาวแสนสวยของเขาก็ตกอยู่ในอันตราย ไม่มีใครรู้ว่า ไชเชน คืออะไร แต่ที่รู้คือมันเป็นความลับที่สามารถโค่นแก๊งมาเฟียจีนนี้ลงได้ ลี และ คาร์เตอร์ ต้องตามหาความลับนี้เพื่อกวาดล้างมาเฟียสุดชั่ว และช่วยชีวิตฮั่นและลูกสาว ภารกิจนี้นำเขาไปสู่เมืองแห่งแสงไฟ นั่นคือ ปารีส ที่นั่น ลีได้พบความจริงที่เจ็บปวดว่า นักฆ่าที่เป็นผู้นำแก๊งคือพี่ชายของเขาเอง ส่วน คาร์เตอร์ ก็หลงระเริงอยู่กับสาวฝรั่งเศส ทั้งคู่จะปฏิบัติภารกิจครั้งนี้สำเร็จหรือไม่

นักแสดง
 บทบาท นักแสดงพากย์ไทย   พันธมิตร ทรูวิชันส์ โมโน 29 สารวัตรลี เฉินหลง ปริภัณฑ์ วัชรานนท์ บัญชา เหมะบุตร จิราวัฒน์ วชิรศรัณย์ภัทร นักสืบ เจมส์ คาร์เตอร์ คริส ทักเกอร์ สุภาพ ไชยวิสุทธิกุล สุภาพ ไชยวิสุทธิกุล โฆษิต กฤษตินันท์ วาร์เดน เรย์นาร์ด แมกซ์ ฟอน ซีโดว พีรศักดิ์ เกษร เคนจิ ฮิโรยูกิ ซานาดะ ปริภัณฑ์ วัชรานนท์ ทวีศักดิ์ บุญยฤทธิ์ บัญชา เหมะบุตร จอร์จ ยแวน แอททาล โฆษิต กฤษตินันท์ วรวุฒิ วรเนตร จัสมิน สาวแดนมังกร ยูโอกิ คุโด้ นิรมล กิจภิญโญชัย ปัณฑิตา เล็กเจริญ โสภิชา อุ่นสมัย เฌอเนวีฟ / ไชเชน โนเอมี่ เลอนัวร์ อรนุช ลาดพันนา เสาวลักษณ์ แซ่จิว ซูหยาง จาง จิ้งชู กรรณิการ์ อยู่ยงสินธ์ โสภิชา อุ่นสมัย กงศุลฮั่น จื่อ มา โฆษิต กฤษตินันท์ พีรศักดิ์ เกษร สุริยา บุญเจริญ
# เชาวน์ปัญญา
เชาวน์ปัญญา  โดยทั่วไปหมายถึงความสามารถในเรื่องต่าง ๆ ไม่ว่าจะเป็นในเรื่องของตรรกศาสตร์ ความเข้าใจ การเรียนรู้ การใช้เหตุผล ฯลฯ นอกจากนี้ยังหมายถึงความสามารถในการรับรู้ข้อมูลต่าง ๆ แล้วเก็บสะสมเป็นความรู้เพื่อนำไปใช้ต่อไป โดยการศึกษาเรื่องเชาวน์ปัญญานั้นส่วนมากมักศึกษาในมนุษย์ แต่ก็มีการศึกษาในสัตว์ที่ไม่ใช่มนุษย์ รวมไปถึงพืชด้วยเช่นกัน
# พรรคอธิปไตยปวงชนชาวไทย
สหพรรคอธิปไตยปวงชนชาวไทย หรือ พรรคอธิปไตยปวงชนชาวไทย (อปท.) หรือ คณะปวงชนชาวไทยเพื่อชาติ ศาสน์ กษัตริย์ (ปชก.) เป็นกลุ่มการเมืองหรือพรรคการเมืองที่ไม่จดทะเบียนในประเทศไทย

  ประวัติ 
 วันที่ 23 ตุลาคม พ.ศ. 2559 นายสมาน ศรีงาม เลขาธิการพรรค แถลงเปิดตัวพรรค ท่ามกลางสนใจของประชาชนว่าเป็นพรรคทหาร และน่าจะมีนายทหารชักใยอยู่เบื้องหลัง โดยมุ่งประเด็นความเกี่ยวข้องกับ พล.อ.ประวิตร วงษ์สุวรรณ รองนายกรัฐมนตรี และ รัฐมนตรีว่าการกระทรวงกลาโหม ซึ่งส่ง พล.ท.ธรากฤต ทับทองสิทธิ์ รอง ผอ.รมน.ภาค 2 เป็นตัวแทน มาเป็นประธานในพิธีวางศิลาฤกษ์พระบรมราชานุสาวรีย์ พระบาทสมเด็จพระจุลจอมเกล้าเจ้าอยู่หัว รัชกาลที่ 5 ที่ศูนย์เรียนรู้เศรษฐกิจพอเพียง ต.นากลาง อ.สูงเนิน จ.นครราชสีมา โดย นายสมาน  ศรีงาม ประกาศสนับสนุนให้ คสช. โอนอำนาจสู่ประชาชน ก่อนจัดการเลือกตั้ง 

 วันที่ 27 ตุลาคม พ.ศ. 2559 พล.อ.ประวิตร วงษ์สุวรรณ ให้การปฏิเสธอยู่เบื้องหลังการตั้งพรรคอธิปไตยปวงชนชาวไทย และย้ำว่าตนและนายกรัฐมนตรีไม่คิดที่จะเล่นการเมือง

 วันที่ 29 ตุลาคม พ.ศ. 2559 น.อ.(พิเศษ) คัมภีร์ คัมภีรญาณนนท์ ปรากฏตัวเป็นเลขาธิการพรรค แทน นายสมาน ศรีงาม ได้ออกแถลงการณ์ ยืนยันว่า พล.อ.ประวิตร วงษ์สุวรรณ ไม่มีส่วนเกี่ยวข้องในการตั้งพรรค พร้อมแถลงถึงความเป็นมา โครงสร้าง และนโยบายของพรรค

 วันที่ 25 ธันวาคม พ.ศ. 2561 น.อ.(พิเศษ) คัมภีร์ คัมภีรญาณนนท์ หัวหน้าคณะปวงชนชาวไทยเพื่อชาติ ศาสน์ กษัตริย์ (ปชก.) และเลขาธิการสหพรรคอธิปไตยปวงชนชาวไทย (อปท.) แถลงว่า ไม่ว่าจะหลังเลือกตั้งหรือไม่มีการเลือกตั้ง การเมืองก็ถึงทางตัน คาดเกิดวิกฤติบ้านเมืองอย่างหลีกเลี่ยงไม่ได้ จี้หยุดวงจรอุบาทว์ทางการเมือง หากเกิดวิกฤติขึ้นจริง ครั้งนี้ขอทหารอย่าปฏิวัติ ประชาชนขอปฏิวัติเอง

 คณะผู้บริหาร  
เลขาธิการ		
น.อ.(พิเศษ) คัมภีร์ คัมภีรญาณนนท์
# รักไร้เสียง (ภาพยนตร์)
รักไร้เสียง  เป็นอนิเมะภาพยนตร์แนวชีวิตเกี่ยวกับวัยเรียนจากประเทศญี่ปุ่น ค.ศ. 2016 ที่ผลิตโดยเกียวโตแอนิเมชัน กำกับโดยนาโอโกะ ยามาดะ และเขียนบทโดยเรโกะ โยชิดะ รวมถึงผลงานอันโดดเด่นจากการออกแบบตัวละครโดยฟูโตชิ นิชิยะ และดนตรีประกอบโดยเค็นซูเกะ อูชิโอะ ภาพยนตร์เรื่องนี้อิงจากมังงะชื่อเดียวกันที่เขียนและวาดภาพประกอบโดยโยชิโตกิ โออิมะ และมีการจัดฉายรอบปฐมทัศน์ในประเทศญี่ปุ่นเมื่อวันที่ 17 กันยายน ค.ศ. 2016

 เนื้อเรื่องย่อ 
เป็นเรื่องราวเกี่ยวกับโชยะ อิชิดะ จอมอันธพาลในโรงเรียนประถมผู้รังแกเพื่อนร่วมชั้นชื่อโชโกะ นิชิมิยะ ซึ่งเป็นเด็กหญิงหูหนวก ครั้นหลายปีต่อมา เขาได้พบกับเธออีกครั้งและพยายามที่จะลบล้างความผิดของตัวเอง

 ผู้ให้เสียงพากย์ 

, มายุ มัตสึโอกะ (วัยเด็ก)

 การผลิต 
ฉบับอนิเมะดัดแปลงจากมังงะได้รับการประกาศในตอนสุดท้ายของมังงะที่วางแผง ณ วันที่ 19 พฤศจิกายน ค.ศ. 2014  โดยต่อมา ได้มีการระบุว่าจะมีการดัดแปลงเป็นอนิเมะสำหรับโรงภาพยนตร์ในวันที่ 17 ธันวาคม ค.ศ. 2014  ในโชเน็นแม็กกาซีน ฉบับที่ 46 ค.ศ. 2015 ที่วางแผง ณ วันที่ 14 ตุลาคม ได้ประกาศว่า มีเกียวโตแอนิเมชันเป็นสตูดิโอแอนิเมชัน และนาโอโกะ ยามาดะ เป็นผู้กำกับฉบับภาพยนตร์ดัดแปลงตามลำดับ ส่วนโชจิกุ ซึ่งเป็นผู้จัดจำหน่ายภาพยนตร์เรื่องนี้ได้ทำรายการเปิดตัวภายในช่วง 4 เดือนสุดท้ายของปี ค.ศ. 2016  จากนั้น ในวันที่ 8 เมษายน ค.ศ. 2016 ก็ได้มีการเปิดเว็บไซต์ของภาพยนตร์ขึ้นอย่างเป็นทางการ โดยได้มีการประกาศว่าเรโกะ โยชิดะ จะเป็นผู้เขียนสคริปต์สำหรับภาพยนตร์เรื่องนี้ ส่วนฟูโตชิ นิชิยะ จะเป็นผู้ออกแบบตัวละคร และภาพยนตร์ได้รับการกำหนดสำหรับการเปิดตัวในโรงภาพยนตร์ที่ประเทศญี่ปุ่น ณ วันที่ 17 กันยายน ค.ศ. 2016  ส่วนเค็นซูเกะ อูชิโอะ และโพนีแคนยอน ทำในส่วนของดนตรีประกอบและผลิตเพลงตามลำดับ รวมทั้งบทเพลงประกอบภาพยนตร์ชื่อ "โคอิโอะชิตาโนะวะ" (恋をしたのは) ได้รับการขับร้องโดยไอโกะ

 การตอบรับ 
ภาพยนตร์เปิดตัวติดอันดับ 2 ของบ็อกซ์ออฟฟิศประเทศญี่ปุ่นต่อจากหลับตาฝัน ถึงชื่อเธอ ของมาโกโตะ ชิงไก โดยทำรายได้ทั้งหมด 283 ล้านเยน จากยอดจำหน่ายตั๋ว 200,000 ใบ ภายในวันที่สองของรอบปฐมทัศน์ทั่วโรงภาพยนตร์ 120 แห่ง ส่วนในวันที่ 7 พฤศจิกายน ค.ศ. 2016 ภาพยนตร์เรื่องนี้ทำรายได้รวมกว่า 2.1 พันล้านเยน จากยอดจำหน่ายตั๋ว 1.6 ล้านใบ 
ส่วนประเทศไทยได้ฉายเมื่อวันที่ 23 มีนาคม ค.ศ. 2560 โดยมีรายได้เปิดตัววันแรกที่ 1.45 ล้านบาทhttps://www.facebook.com/BioscopeMagazine/photos/a.10151087634294074.457429.180987564073/10155250486229074/?type=3
# โยอัน ตาวารึช
โยอัน ตาวารึช  เกิดเมื่อ 2 มีนาคม พ.ศ. 2531 เป็นนักฟุตบอลชาวโปรตุเกสในตำแหน่งปราการหลังตัวกลาง ปัจจุบันลงเล่นให้กับสโมสรแบงค็อก ยูไนเต็ด

 แหล่งข้อมูลอื่น
# กองทัพประชาชนมองโกเลีย
กองทัพประชาชนมองโกเลีย  มีชื่อเรียกอย่างเป็นทางการว่า กองทัพปฏิวัติประชาชนมองโกเลีย ก่อตั้งขึ้นเมื่อวันที่ 18 มีนาคม ค.ศ. 1921 ภายใต้การบังคับบัญชาของกองทัพแดง ในช่วงทศวรรษที่ 1920

 แหล่งข้อมูลอื่น 

ม
หมวดหมู่:รัฐข่านบ็อกด์มองโกเลีย
หมวดหมู่:สาธารณรัฐประชาชนมองโกเลีย
หมวดหมู่:กองทัพมองโกเลีย
มองโกเลีย
มองโกเลีย
# จักรพรรดิโกะ-เรเซ
จักรพรรดิโกะ-เรเซ (28 สิงหาคม ค.ศ. 1025 – 22 พฤษภาคม ค.ศ. 1068) เป็นจักรพรรดิญี่ปุ่นองค์ที่ 70Imperial Household Agency (Kunaichō):  後冷泉天皇 (70) ตามที่ได้จัดเรียงไว้ในลำดับการสืบทอดPonsonby-Fane, Richard. (1959). The Imperial House of Japan, p. 76.

พระนามของจักรพรรดิโกะ-เรเซนำมาจากพระนามของจักรพรรดิเรเซจักรพรรดิองค์ที่ 63 ในช่วงคริสต์ศตวรรษที่ 10 โดยเมื่อใส่คำว่าโกะที่แปลว่า ที่สอง เข้าไปหน้าพระนามทำให้พระนามของจักรพรรดิโกะ-เรเซมีความหมายว่า จักรพรรดิเรเซที่สอง หรือ จักรพรรดิเรเซยุคหลัง

พระราชประวัติ
ก่อนจะขึ้นสืบราชบัลลังก์ดอกเบญจมาศ จักรพรรดิโกะ-เรเซมีพระนามเดิมBrown, pp. 264; prior to Emperor Jomei, the personal names of the emperors were very long and people did not generally use them.  The number of characters in each name diminished after Jomei's reign.ว่า เจ้าชายชิกาฮิโตะ (親仁親王)Titsingh, p. 162; Brown, p. 311, Varley, p. 197. ประสูติเมื่อวันที่ 28 สิงหาคม ค.ศ. 1025 เป็นพระราชโอรสองค์ใหญ่ใน จักรพรรดิโกะ-ซุซะกุ เมื่อพระราชบิดาประกาศสละราชบัลลังก์ในวันที่ 5 กุมภาพันธ์ ค.ศ. 1045 เจ้าชายชิกะฮิโตะที่รัชทายาทพระชนมายุ 19 พรรษาจึงขึ้นสืบราชบัลลังก์ในวันเดียวกันโดยได้เปลี่ยนปีรัชศกในปีต่อมาหลังจากนั้นอีก 2 วันอดีตจักรพรรดิโกะ-ซุซะกุก็เสด็จสวรรคต

 พระราชวงศ์ 
 ชูงู : เจ้าหญิงโชชิ (1027 – 1105) – พระราชธิดาพระองค์ใหญ่ใน จักรพรรดิโกะ-อิชิโจ

 โคโง : ฟุจิวะระ โนะ ฮิโระโกะ (1036 –1127) – ธิดาของ ฟุจิวะระ โนะ โยะริมิชิ

 โคโง : ฟุจิวะระ โนะ คังชิ (1021 – 1102) – ธิดาคนที่ 3 ของ ฟุจิวะระ โนะ โนะริมิชิ
# ผจญภัยดอรี่ขี้ลืม
ผจญภัยดอรี่ขี้ลืม  เป็นภาพยนตร์แอนิเมชันสามมิติแนวผจญภัย คอมเมดี-ดราม่า จากสหรัฐอเมริกาในปี ค.ศ. 2016 ผลิตโดยพิกซาร์แอนิเมชันสตูดิโอส์และวอลท์ ดิสนีย์ พิคเจอร์ส กำกับโดย แอนดรูว์ สแตนตัน และ แอนกัส แมคเลน และเขียนบทภาพยนตร์โดย วิกตอเรีย สเตราส์ และสแตนตัน ภาพยนตร์เรื่องนี้เป็นภาคต่อจากเรื่อง นีโม...ปลาเล็ก หัวใจโต๊...โต ในปี ค.ศ. 2003 นำแสดงโดย เอลเลน ดีเจนเนอเรส, อัลเบิร์ต บรูกส์, Hayden Rolence, Ed O'Neill, Kaitlin Olson, Ty Burrell, ไดแอน คีตัน และ Eugene Levy

ภาพยนตร์บอกเล่าเรื่องราวของเจ้าปลาดอรี่ที่มีความทรงจำขาด ๆ หาย ๆ และพยายามออกตามหาพ่อกับแม่ไปตลอดทาง แต่ก็ถูกจับตัวไปพิพิธภัณฑ์สัตว์น้ำสาธารณะในแคลิฟอร์เนีย โดยมี มาร์ลิน และ นีโม พยายามช่วยเหลือเธอ

 นักพากย์ 
 เอลเลน ดีเจนเนอเรส พากย์เป็น ดอรี่
 อัลเบิร์ต บรูกส์ พากย์เป็น มาร์ลิน พ่อของนีโม
 Hayden Rolence พากย์เป็น นีโม ลูกของมาร์ลิน
 Ed O'Neill พากย์เป็น แฮ้งค์ 
 Kaitlin Olson พากย์เป็น เดสตินี่ 
 Ty Burrell พากย์เป็น เบย์ลี่ย์ 
 ไดแอน คีตัน พากย์เป็น เจนนี่ แม่ของดอรี่
 Eugene Levy พากย์เป็น ชาร์ลี พ่อของดอรี่
 ไอดริส เอลบา พากย์เป็น ฟลุ๊ก
 Dominic West พากย์เป็น รัดเดอร์
 Bob Peterson พากย์เป็น ครูเรย์
 แอนดรูว์ สแตนตัน พากย์เป็น ครัช
# เฮเลน โกลก
เฮเลน โกลก (29 มกราคม ค.ศ. 1750– ค.ศ. 1790) เป็นหญิงสามัญชาวเพิร์ธเชอร์ในสกอตแลนด์ ที่ต่อมาได้เป็นจักรพรรดินีแห่งโมร็อกโก

 พระประวัติ 
เฮเลน โกลก เกิดเมื่อวันที่ 29 มกราคม ค.ศ. 1750 ณ หมู่บ้านเวสเตอร์เพตต์ (Wester Pett) ทางใต้ของหมู่บ้านมูธิล (Muthill) ในเพิร์ธเชอร์ เป็นธิดาของแอนดรูว์ โกลก (Andrew Gloag) ช่างตีเหล็ก กับแอน เคย์ (Ann Kay) ภริยา มีพี่น้องร่วมบิดามารดาสี่คน แต่หลังจากที่มารดาเสียชีวิตบิดาก็สมรสใหม่ ซึ่งเฮเลนที่ไม่ถูกกับแม่เลี้ยงจึงตัดสินใจออกจากบ้านขณะอายุเพียง 19 ปี เธอเดินทางจากกรีเน็ก (Greenock) ไปเซาท์แคโรไลนาหวังตั้งต้นชีวิต แต่หลังจากที่เรือออกจากฝั่งเพียงสองสัปดาห์ก็ถูกโจรสลัดบาร์บารีปล้น

หลังจากนั้นกลุ่มโจรสลัดได้สังหารลูกเรือที่เป็นชายทั้งหมด ส่วนลูกเรือหญิงถูกส่งไปขายเป็นทาสที่เมืองแอลเจียร์  เฮเลน โกลกถูกขายให้กับมหาเศรษฐีชาวโมร็อกโก ก่อนที่เศรษฐีดังกล่าวจะน้อมเกล้าน้อมกระหม่อมถวายเฮเลนแก่สุลต่านมุฮัมมัด บินอับดุลลอฮ์แห่งโมร็อกโก แม้จะเป็นเพียงนางทาสีแต่ด้วยพระสิริโฉมสวยงาม พระเกศาสีแดง และดวงเนตรสีเขียวเป็นที่ต้องพระทัย จึงทรงเก็บไว้สนองพระเดชพระคุณถวายงานในฮาเร็ม แต่ต่อมาองค์สุลต่านได้มีจิตปฏิพัทธ์สนิทสิเน่หา ทรงแต่งตั้งให้เฮเลนเป็นหนึ่งในจตุรชายา และสถาปนาขึ้นเป็นพระชายาเอก  มีตำแหน่งเป็นจักรพรรดินีในกาลต่อมา

เฮเลนมีโอกาสติดต่อกับเครือญาติในมาตุภูมิโดยพระราชหัตถเลขาติดต่อกับพี่น้องคนหนึ่งที่ชื่อโรเบิร์ต ซึ่งเขาผู้นี้เคยมาโมร็อกโก และนำเรื่องราวของเฮเลนกลับไปเปิดเผยแพร่ที่สกอตแลนด์ กล่าวกันว่าเรื่องราวของพระองค์อาจมีส่วนในการที่ทำให้โจรสลัดโมร็อกโกลดจำนวนลง แต่ส่วนหนึ่งอาจเป็นเพราะการเพิ่มจำนวนเรือรบในน่านน้ำทั้งของอังกฤษและฝรั่งเศสที่มีสถานการณ์ตรึงเครียดตั้งแต่ก่อนสงครามนโปเลียน

หลังการเสด็จสวรรคตของสุลต่านมุฮัมมัด บินอับดุลลอฮ์ในปี ค.ศ. 1970 สุลต่านยาซีด พระราชโอรสที่ประสูติแต่ภริยาท่านอื่นในฮาเร็มได้เสด็จขึ้นครองราชสมบัติ สุลต่านพระองค์ใหม่นี้ทรงมีส่วนร่วมในการลอบปลงพระชนม์พระราชโอรสสองพระองค์ของสุลต่านองค์ก่อนที่ประสูติแต่เฮเลน และสันนิษฐานว่าเฮเลนอาจถูกลอบปลงพระชนม์ในช่วงสองปีต่อมาอันเป็นห้วงเวลาแห่งความระส่ำระสาย

 อ่านเพิ่มเติม 
The Fourth Queen By Debbie Taylor ISBN 1-4000-5376-5
Perthshire in history and legend By Archie McKerracher ISBN 0-85976-223-8
The biographical dictionary of Scottish women By Elizabeth Ewan, Sue Innes, Siân Reynolds, Rose Pipes 
The Thistle and the Crescent By Bashir Maan ISBN 1-906134-14-6
A Gift for the Sultan by Olga Stringfellow